**ČETRTEK, 2.4.**

**Lep, dober dan**

**SLOVENŠČINA**

»Besede v pesmih in zgodbah so hrana. Niso hrana za telo, nihče si z njimi ne bo napolnil želodca. So hrana za duha in dušo.«

**2. april – mednarodni dan knjig za otroke,** rojstni dan svetovnega pravljičarja H. C. Andersena.

Tudi današnje delo bo posvečeno dnevu knjige.

Naša ulica str.56.57 - KNJIGA PRAZNUJE ( 2x glasno preberi besedilo,reši str. 57) V zvezek odgovori na vprašanja s celimi stavki. Vprašanj ni potrebno prepisati.

V zvezek: Vaja, naslov, odgovori na vprašanja

1. V kateri državi je živel pisatelj H.C.Andersen?

2. Kaj si je želel postati?

3. Koliko pravljic je napisal?

4. Česa ga je bilo strah?

5. Katere naše kraje je obiskal?

6. Kje je kip male morske deklice?

**MATEMATIKA**

Pri MAT bomo danes ugotavljali verjetnost. Uporabljali bomo izraze **zagotovo**, **mogoče** in **nemogoče**.

Imamo vrečko, v kateri so bonboni.



Maja seže z roko v vrečko.

* Ali je verjetno, da bo iz vrečke potegnila bonbon?
* Seveda, **zagotovo**, saj so v vrečki sami bonboni.
* Ali je verjetno, da bo iz vrečke potegnila rumen bonbon?

**Mogoče**, ker sta v vrečki tudi rdeč in oranžen bonbon.

* Ali bo iz vrečke potegnila moder bonbon?

**Nemogoče**, ker v vrečki modrega bonbona sploh ni.

Rešili boste nalogo v DZ Naša ulica MAT, str. 32 in 33 – vse naloge.

**DODATNI/DOPOLNILNI**

Na izbiro imaš dve stvari. MAT - Naša ulica Matematični problemi reši str. 30,31 ali glasno preberi Palčica v Berilu str. 80

**GLASBENA UMETNOST**

1. Ponovi pesem Jurček teče, teče v šolo

2. **Nauči se ritmično izrekati besedilo in s kretnjami nakaži vsebino.**

|  |  |  |
| --- | --- | --- |
| JURČEK TEČE, TEČE V ŠOLO, ZJUTRAJ POZNO VSTAL JE, | korakamo v ritmu besedila |  |
| JOJ! | korakamo in se primemo za glavo |  |
| KO PA PRIDE DO KRIŽIŠČA, RDEČA LUČ ZASVETI | korakamo v ritmu besedila |  |
| STOJ ! | se ustavimo, z desno roko nakažemo stoj |  |
| JEZNO JURČEK VANJO GLEDA | z rokami v bokih , gledamo jezno |  |
| NIMAM ČASA STATI TU | z rokami, s prsti nakažemo nimam časa |  |
| POMEŽIKNE LUČ RUMENA | stojimo na mestu - pomežiknemo |  |
| IN TAKOLE REČE MU: | stojimo na mestu |  |
| MALO ŠE POČAKAJ, GLEJ, | stojimo na mestu; z iztegnjenim kazalcem naredimo z roko kretnjo, da pokažemo na semafor |  |
| LUČ ZELENA, |  |  |
| BRŽ NAPREJ. | naredimo tri korake - v smislu korakanja, v ritmu izreke zlogov |  |

**PROSTI ČAS**

1. NAREDI MAVRIČNO NEBO

<https://pin.it/2gGYqaw>  na tej povezavi si lahko ogledaš postopek.

2. SPREHOD V NARAVO

LEP DAN !

## Osnovna šola



## KOROŠKA BELA JESENICE

Cesta talcev 2

### 4270 Jesenice

tel.: 04 580640504 5809840

faks: 04 5806404

e-mail: [o-korbela.kr@guest.arnes.si](mailto:o-korbela.kr@guest.arnes.si)

<http://www.oskoroskabela.si/>

**NA ŠOLSKEM HODNIKU**

Pozdravljeni učenci!

V tem času karantene zagotovo pogrešamo šolski vrvež, klopi, odmore, prijatelje, druženja…

Da nam bo vsem lažje, vas vabimo, da nam pošljete kratek posnetek vašega vsakodnevnega dogajanja doma. V posnetku lahko prikažete na kakšen način si vi krajšate čas. Lahko kaj zaigrate, zaplešete, pokažete različne spretnosti ali pa enostavno poveste lepo misel. Posnetek naj bo dolg največ 10sec. in naj bo predvsem vzpodbuden, pozitiven, zabaven,…

Učitelji vas tudi pogrešamo,

Vaše posnetke bomo zbrali in jih združili v celoto. Vse skupaj bomo objavili na naši spletni strani, kjer boste lahko zopet videli znane obraze iz šolskih hodnikov.

Zdaj pa le hitro telefone v roke, da ne manjkaš in se s posnetkom ali fotografijo pokažeš na šolskem hodniku internetne strani.

Tudi učitelji bomo tam, saj vas, ne boste verjeli,… pogrešamo!

Vaše prispevke pričakujemo do petka na naslov: [martina.sorn@oskoroskabela.si](mailto:martina.sorn@oskoroskabela.si)

Kolektiv OŠ Koroška Bela